Ministerstvo spravodlivosti Slovenskej republiky v roku 2009 z rozpočtových prostriedkov zabezpečovalo úlohy a činnosti súdnictva a ostatných rezortných organizácií, ktoré vyplývali hlavne z Programového vyhlásenia vlády Slovenskej republiky a zo stanovených priorít rezortu. 

P R Í J M Y 

Schválený rozpočet príjmov na rok 2009 z dôvodu delimitácie vojenských súdov bol rozpočtovým opatrením upravený vo výške 3 035 753 €. Plnenie predstavuje čiastku 4 876 023 € na 160,62 %, z toho podľa § 23 ods. 1 písm. c) a e) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov bolo do príjmov štátneho rozpočtu odvedených 49 267 €, ktoré boli použité vo výdavkovej časti rozpočtu.

Oproti roku 2008 plnenie príjmov v roku 2009 je vyššie o 787 030 €, ovplyvnené príjmami z peňažných trestov (od 15. októbra 2008). 

Kategória 210 Príjmy z podnikania a z vlastníctva majetku - príjmy vo výške 103 032 € pozostávali z prenajatých pozemkov, budov, nebytových priestorov na zabezpečenie závodného stravovania, bufetov, zubných a praktických lekárov, poštových a novinových stánkov a občerstvovacích automatov.

Kategória 220 Administratívne poplatky a iné poplatky a platby - príjmy boli splnené vo výške 2 132 561 €, z toho na Ministerstve spravodlivosti SR ústrednom orgáne príjmy boli plnené hlavne z Obchodného vestníka vo výške 686 873 €, zo zápisov a výpisov zo zoznamu znalcov a tlmočníkov vo výške 28 301 €, zo zápisov správcov vo výške 26 991 €. Na súdoch boli príjmy plnené hlavne z náhrad za právne služby a trovy preddávkované zo štátneho rozpočtu (svedočné, znalečné a tlmočnícke úkony), príjmy za ubytovne, za telefónne hovory od zamestnancov hradené za december 2008, za vodné a stočné, elektrinu, vykurovania – zúčtované za rok 2008 v celkovej výške 613 099 €. Pohľadávky neuhradené v lehote sa prevádzajú do Justičnej pokladnice, ktorá vymohla príjmy v tejto kategórii vo výške 557 427 €. Tržby z predaja kolkových známok predstavujú výšku 82 958 €. Ďalšie príjmy boli plnené z tržieb z predaja tovaru v bufete a za poskytované ubytovanie Inštitútom vzdelávania Ministerstva spravodlivosti SR Omšenie a Justičnou akadémiou Pezinok (vrátane detašovaného pracoviska Omšenie). 

Kategória 230 Kapitálové príjmy - príjmy boli splnené vo výške 960 € za predaj služobného motorového vozidla Okresného súdu Košice I.

Kategória 290 Iné nedaňové príjmy - za sledované obdobie boli splnené vo výške 2 592 988 €, z toho súdy Slovenskej republiky na trovách trestného konania odviedli 1 138 569 €, z toho Justičná pokladnica pri Krajskom súde v Bratislave vymohla 534 275 €. Peňažné tresty boli odvedené vo výške 1 141 853 €, kaucie v čiastke 10 954 €. Do príjmovej časti rozpočtu v rámci tejto kategórie boli odvedené ďalšie príjmy, napr. náhrada poistného plnenia za poistnú udalosť na budove Okresného súdu Brezno, príjmy z dobropisov, refundácií, atď. 

Kategória 300 Granty a transfery - plnenie vo výške 46 481 €, z dôvodu použitia mimorozpočtových prostriedkov vo výdavkovej časti rozpočtu na ministerstve – ústrednom orgáne. 

Do štátneho rozpočtu boli odvedené ďalšie príjmy zo súdnych poplatkov vo výške 55 459 197 €, čo je oproti roku 2008 viac o 3 450 036 €, z toho 34 935 390 € bolo prostredníctvom daňových úradov odvedené do štátneho rozpočtu a 20 523 807 € bolo zaplatených v kolkoch. 

€
Súdne poplatky	Rok 2007	Rok 2008	Rok 2009	
Uhradené daňovým úradom	28 330 279	29 347 872	34 935 390	
Zaplatené v kolkoch	21 460 367	22 661 289	20 523 807	
Spolu:	49 790 646	52 009 161	55 459 197	

V Ý D A V K Y 

V hodnotenom období podľa ekonomickej klasifikácie civilná časť kapitoly Ministerstva spravodlivosti SR hospodárila s nasledovnými rozpočtovými prostriedkami: 
€
Ukazovateľ	Skutočnosť
2008	Schválený rozpočet
2009	Upravený rozpočet 2009	Skutočnosť 2009	%
čerpania
k uprav. rozpočtu 2009	
Mzdy, platy, služobné príjmy 
a OOV	81 300 571	83 380 741	85 520 823	85 554 951	100,04	
Poistné a príspevok 
do poisťovní	23 294 862	26 465 396	24 630 338	24 630 205	100,00	
Tovary a služby	27 790 380	29 663 143	25 601 727	25 607 653	100,02	
Bežné transfery	4 556 828	3 361 825	4 631 598	4 631 463	100,00	
Bežné výdavky	136 942 641	142 871 105	140 384 486	140 424 272	100,03	
Kapitálové výdavky	6 948 151	7 176 525	10 177 265	10 177 102	100,00	
Výdavky celkom:	143 890 792	150 047 630	150 561 751	150 601 374	100,03	

Upravený rozpočet výdavkov vo výške 150 561 751 € bol vyčerpaný na 100,03 % čiastkou 150 601 374 €. 

Pri porovnaní čerpania rozpočtových prostriedkov v roku 2009 s dosiahnutou skutočnosťou za rok 2008 možno konštatovať, že v roku 2009 došlo k zvýšeniu čerpania celkových rozpočtových prostriedkov o 6 710 582 € ovplyvnené kategóriou 610 Mzdy, platy, služobné príjmy a OOV o 4 254 380 €, kategóriou 620 Poistné a príspevok do poisťovní o 1 335 343 €, kategóriou 640 Bežné transfery o 74 635 € a kategóriou 700 Kapitálové výdavky o 
3 228 951 €. Z dôvodu nedostatku rozpočtových prostriedkov a z dôvodu viazania rozpočtových prostriedkov Ministerstvom financií SR (rozpočtové opatrenie č. 2 - listom z 20. marca 2009 pod číslom MF/13253/2009-441) kategória 630 Tovary a služby bola v roku 2009 oproti roku 2008 nižšie čerpaná o 2 182 727 €. 

Podľa jednotlivých kategórií výdavkov čerpanie je nasledovné:

•	Kategória 610 – Mzdy, platy, služobné príjmy a ostatné osobné vyrovnania

Uznesením vlády Slovenskej republiky č. 717 z 15. októbra 2008 k návrhu rozpočtu verejnej správy na roky 2009 až 2011 bol pre civilnú časť kapitoly Ministerstva spravodlivosti SR schválený rozpočet na rok 2009 v kategórii výdavkov 610 - Mzdy, platy, služobné príjmy a ostatné osobné vyrovnania vo výške 83 380 741 €.

Rozpočtovými opatreniami Ministerstva financií SR bol schválený rozpočet k 31. decembru 2009 upravený na sumu 85 520 823 €. Od 1. januára 2009 boli zvýšené platové tarify štátnych zamestnancov (4%), zohľadnené služobné hodnotenie, odborná prax a zvýšené stupnice platových taríf zamestnancov pri výkone práce vo verejnom záujme (7%). Uvedené zvýšenia platov zamestnancov boli zabezpečované v rámci limitov schváleného rozpočtu. V nadväznosti na zverejnenie priemernej mesačnej nominálnej mzdy zamestnanca v hospodárstve Slovenskej republiky za rok 2008 Štatistickým úradom SR, boli od 1. januára 2009 upravené platy sudcov (8,01%). Rozpočtové prostriedky na tento účel boli zabezpečované čiastočne z úspor mzdových prostriedkov a z pridelených rozpočtových prostriedkov rozpočtovým opatrením Ministerstva financií SR (MF/025107/2009-413 z 1. októbra 2009) vo výške 1 635 866 €. V roku 2009 bol v plnej výške zabezpečený ďalší (13. a 14.) plat sudcov.

V nadväznosti na novelu zákona č. 480/2002 Z. z. o azyle a o zmene a doplnení niektorých zákonov bolo Centru právnej pomoci v roku 2009 pridelených 15 zamestnancov pri výkone práce vo verejnom záujme vrátane rozpočtových prostriedkov.

Novelou zákona č. 757/2004 Z. z. o súdoch a o zmene a doplnení niektorých zákonov boli s účinnosťou od 1. januára 2009 zriadené na krajských súdoch oddelenia informatiky. Rozpočtovým opatrením Ministerstva financií SR č. MF/10295/2009-441 z 18. februára 2009 bol vykonaný presun 63 zamestnancov vrátane rozpočtových prostriedkov kategórie 610 - Mzdy, platy, služobné príjmy a ostatné osobné vyrovnania vo výške 622 032 € z aparátu Ministerstva spravodlivosti SR na krajské súdy.

V súvislosti so zrušením vojenských súdov na Ministerstve obrany SR a ich prechodu na všeobecné súdy Ministerstva spravodlivosti SR od 1. apríla 2009 boli rozpočtovým opatrením Ministerstva financií SR (MF/16684/2009-441 z 18. mája 2009) zvýšené záväzné ukazovatele štátneho rozpočtu pre kapitolu Ministerstva spravodlivosti SR. Limity počtu zamestnancov boli zvýšené o 75 zamestnancov, z toho 20 sudcov, rozpočtové prostriedky kategórie 
610 - Mzdy, platy, služobné príjmy a ostatné osobné vyrovnania boli zvýšené o 786 463 €.

Výdavky na mzdy, platy, služobné príjmy a ostatné osobné vyrovnania za civilnú časť rezortu Ministerstva spravodlivosti SR boli čerpané vo výške 85 554 951 €, t.j. na 100, 04 % z upraveného rozpočtu vrátane 37 383 € z mimorozpočtových zdrojov (Poradca podnikateľa).
•	
Kategória 620 – Poistné a príspevok do poisťovní

Upravený rozpočet výdavkov vo výške 24 630 338 € bol vyčerpaný sumou 24 630 205 € na 100,0 %. Rozpočtové prostriedky boli čerpané v nadväznosti na kategóriu 610 Mzdy, platy, služobné príjmy a ostatné osobné vyrovnania a to na povinné odvody na poistnom do zdravotných poisťovní, Sociálnej poisťovne a na príspevok do doplnkových dôchodkových poisťovní. 

•	Kategória 630 – Tovary a služby

Upravený rozpočet vo výške 25 601 727 € bol vyčerpaný čiastkou 25 607 653 € na 100,02 %. K prekročeniu čerpania rozpočtových prostriedkov došlo z poistného plnenia na Okresnom súde Brezno (zatečenie budovy, nábytku) vo výške 1 127 €, ktoré bolo použité na opravu a údržbu budovy a na nákup časti kancelárskeho zariadenia. K ďalšiemu prekročeniu čerpania rozpočtových prostriedkov vo výške 10 757 € došlo na Ministerstve spravodlivosti SR – ústrednom orgáne, z dôvodu zabezpečenia výkonu činnosti externého projektového manažmentu pri realizácii projektu „Zvýšenie kvality ľudských zdrojov v rezorte spravodlivosti – podpora zlepšenia služieb občanom súdmi v Bratislavskom kraji“ a zberu empirických údajov, ich vyhodnotenie a analýza k výskumu verejnej mienky „Výskyt skrytej kriminality na Slovensku“ v zmysle § 23 ods. 1 písm. c) a e) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. 

Čerpanie položiek v roku 2009 pri porovnaní s rokom 2008 bolo nasledovné:
€
Položky	Čerpanie 
za rok 2008	Upravený rozpočet 2009	Čerpanie 
za rok 2009	% čerpania z uprav. rozpočtu	
631 Cestovné náhrady	208 989	217 291	217 264	99,99	
632 Energia, voda 
a komunikácie	10 789 750	10 566 966	10 565 646	99,99	
633 Materiál 	2 992 399	2 176 946	2 177 376	100,02	
634 Dopravné	511 817	369 813	369 716	99,97	
635 Rutinná a štandardná údržba	2 030 671	1 923 578	 1 923 802	100,01	
636 Nájomné za nájom	374 460	252 101	252 088	99,99	
637 Služby	10 882 294	10 095 032	10 101 761	100,07	
630 Tovary a služby	27 790 380	25 601 727	25 607 653	100,02	

Čerpanie rozpočtových prostriedkov v tejto kategórii výdavkov v roku 2009 oproti roku 2008 bolo nižšie o 2 182 727 €, z dôvodu že civilnej časti kapitoly boli viazané rozpočtové prostriedky na zabezpečenie uznesenia vlády SR č. 93 z 28. januára 2009 s cieľom ich realokácie za účelom udržania hospodárskeho rastu a zamestnanosti. K ďalšiemu znižovaniu týchto prostriedkov dochádzalo z dôvodu presunu finančných prostriedkov do kategórie 
640 Bežné transfery ako napr. odškodnenie osôb realizovaného podľa jednotlivých zákonov, príplatkov sudcom k dôchodku, primeraného finančného zadosťučinenia pri porušení základného práva na prerokovanie veci bez zbytočných prieťahov - Nálezy Ústavného súdu SR, atď. 
Z rozpočtových prostriedkov boli v roku 2009 financované len nevyhnutné výdavky, ktoré zabezpečovali bežnú prevádzkovú činnosť, pričom každoročne dochádza k nárastu nových úloh a činností (od roku 2008 prevádzka deviatich nových okresných súdov, delimitácia vojenských súdov do všeobecného súdnictva, novela zákona č. 480/2002 Z. z. o azyle a o zmene a doplnení niektorých zákonov) a tiež k zvyšovaniu cien energií, tovarov a služieb, hlavne poštových služieb. Nepriaznivá situácia v prideľovaní rozpočtových prostriedkov sa prejavuje hlavne od roku 2008, ktorá pretrváva až dodnes. Z titulu nedostatku rozpočtových prostriedkov sa koncom roka 2009 hromadili sťažnosti, hlavne advokátov, znalcov, tlmočníkov na nezrealizované úhrady. I napriek prijatým úsporným opatreniam ako napr. práce a služby vykonávajú odsúdení (upratovanie, výroba nábytku v zariadeniach Zboru väzenskej a justičnej stráže) civilná časť kapitoly vykazuje za rok 2009 v tejto kategórii výdavkov neuhradené platby a faktúry vo výške 10 065 600 €. 

•	Kategória 640 - Bežné transfery

Upravený rozpočet vo výške 4 631 598 € bol vyčerpaný sumou 4 631 463 € na 100,0 %. Všetky vyčerpané prostriedky sú hradené v zmysle platných predpisov a majú nárokovateľný charakter. Z toho dôvodu bolo potrebné už zo znížených prostriedkov kategórie 630 Tovary a služby presunúť rozpočtové prostriedky do kategórie 640 Bežné transfery. I napriek vykonaným rozpočtovým opatreniam finančné prostriedky nepostačovali na pokrytie potrebných výdavkov, v dôsledku čoho civilná časť kapitoly vykazuje za rok 2009 v tejto kategórii výdavkov neuhradené záväzky vo výške 836 008 €, z toho na Ministerstve spravodlivosti SR ústrednom orgáne zostali neuhradené výdavky na odškodnení osôb podľa jednotlivých zákonov vo výške 620 223 €.

Použitie rozpočtových prostriedkov podľa jednotlivých podpoložiek ako aj porovnanie s rokom 2008 je uvedené v tabuľke:
€
Podpoložky	Čerpanie
za rok 2008	Upravený rozpočet 2009	Skutočnosť
za rok 2009	% čerpania z uprav. rozpočtu	
642001 Občianskemu združeniu, nadácii a neinvestičnému fondu	3 319	0	0	0	
642 006 Na členské príspevky	0	8 917 	8 917	100,00	
642008 Na príspevok na osobitný účet	11 684	8 980	8 980	100,00	
642012 Na odstupné	142 834	68 769	68 769	100,00	
642013 Na odchodné	105 490	198 245	198 245	100,00	
642014 Jednotlivcovi (odškodnenie osôb)	1 379 340	1 064 222	1 064 168	100,00	
642015 Na nemocenské dávky 	204 874	286 776	286 715	99,98	
642029 Na náhradu (Nálezy Ústavného súdu)	773 916	951 416	951 406	100,00	
642030 Príplatky a príspevky 	1 935 371	2 044 273	2 044 263	100,00	
640 Bežné transfery 	4 556 828	4 631 598	4 631 463	100,00	

Rozpočtové prostriedky zabezpečovali hlavne realizáciu:
•	finančných nárokov podľa zákona č. 385/2000 Z. z. o sudcoch a prísediacich a o zmene a doplnení niektorých zákonov (príplatky k nemocenskému, k podpore pri ošetrení člena rodiny, k peňažnej pomoci v materstve, plat pri odchode do dôchodku, príplatky k dôchodku),
•	nárokov vyplývajúcich pre zamestnancov z náhrady príjmu pri dočasnej pracovnej neschopnosti, 
•	odškodňovania osôb podľa platných zákonov a odškodnenie na základe rozsudkov Európskeho súdu pre ľudské práva,
•	primeraného finančného zadosťučinenia pri porušení základného práva na prerokovanie veci bez zbytočných prieťahov - Nálezy Ústavného súdu SR (podpoložka 642029). 

•	Kategória 700 – Kapitálové výdavky

Schválený rozpočet kapitálových prostriedkov pre civilnú časť kapitoly Ministerstva spravodlivosti SR pre rok 2009 bol v objeme 7 176 525 €. Počas roka bol rozpočet upravovaný rozpočtovými opatreniami Ministerstva financií SR na objem 10 177 265 €. V hodnotenom období bolo celkové čerpanie kapitálových výdavkov vo výške 10 177 102 € t.j. 100,0 % z upraveného rozpočtu. 

V predchádzajúcom roku 2008 Ministerstvo financií SR na základe žiadosti Ministerstva spravodlivosti SR a v zmysle § 8 ods. 6 zákona č. 523/204 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov viazalo nečerpané kapitálové prostriedky vo výške 4 105 206 €, ktoré boli kapitole pridelené do rozpočtu pre rok 2009 v júni. Pridelené rozpočtové prostriedky boli použité na dokončenie rozostavaných stavebných akcií (Krajský súd v Prešove, okresné súdy Čadca a Vranov nad Topľou) a rozvoj informačných technológií v rezorte.

Kapitálové výdavky boli v roku 2009 čerpané na nasledovné položky :

1.	stavebné práce vo výške 7 860 010 € boli plnené na 100,0 % čo je 77,23 % z celkového čerpania, z toho: Krajský súd v Banskej Bystrici, Krajský súd v Prešove, okresné súdy Čadca, Vranov nad Topľou, Partizánske, Poprad, strecha sedrie v Rimavskej Sobote, kotolne na okresných súdoch Banská Bystrica a Rožňava, drobné stavebné práce na Krajskom súde v Trenčíne a okresných súdoch Bratislava I, Pezinok, Námestovo, Svidník, 

2.	projektové práce vo výške 41 443 € boli plnené na 100,0 % čo je 0,41 % z celkového čerpania, z toho: rekonštrukcia strechy súdnej sedrie v Rimavskej Sobote, krajské súdy v Banskej Bystrici a v Prešove, okresné súdy Čadca, Vranov nad Topľou, kotolne okresných súdov Banská Bystrica a Rožňava, Inštitútu vzdelania MS SR v Omšení,

3.	iné výdavky vo výške 1 207 906 € boli plnené na 100,0 % čo je 11,87 % z celkového čerpania, z toho: softvér, softvérové licencie, obchodný register, elektronický portál pre podanie žalôb, elektronický obeh dokumentov, projekt SAV – nahrávanie priebehu pojednávaní,

4.	stroje, zariadenia a vozidlá vo výške 1 067 743 € boli plnené na 100,0 % čo je 10,49 % z celkového čerpania, z toho: 
mobilné regále do archívov	70 986 €
výpočtová technika	675 509 €
telekomunikačná technika	21 213 €
stroje, zariadenia	170 582 €
(klimatizácie, kopírovacie stroje, plošiny pre imobilných, 
dochádzkové systémy)

špeciálne stroje a zariadenia	43 065 €
(kamerové systémy, rámové detektory kovov)
rekonštrukcia strojov a zariadení	32 658 €
(výťah v budove MS SR)
vozidlá	53 730 €
(Centrum právnej pomoci, Okresný súd Levice, Krajský súd v Košiciach)

Z dôvodu nevyčerpania kapitálových prostriedkov požiadalo Ministerstvo spravodlivosti SR v súlade s § 8 ods. 6 už citovaného zákona o rozpočtových pravidlách verejnej správy o viazanie finančných prostriedkov v objeme 969 488,75 € a ich následné použitie v roku 2010. 

V roku 2009 boli dokončené tri stavebné akcie a to: Prestavba, nadstavba a rekonštrukcia fasády so zateplením na Okresnom súde Čadca, rekonštrukcia budovy, ktorú získal Okresný súd Vranov nad Topľou a Rekonštrukcia a modernizácia historickej budovy Krajského súdu v Prešove s reštaurovaním fasády, ktorá v roku 2008 zvíťazila v jednej z kategórii súťaže stavba roka.

Rozpočtové prostriedky podľa jednotlivých programov boli čerpané nasledovne:

€
Program	Schválený rozpočet 2009	Upravený rozpočet 2009	Skutočnosť
 2009	% čerpania 
k uprav. rozpočtu	
Kód	Názov					
06H	Hospodárska mobilizácia	23 235	23 235	23 039	99,16	
08P	Financovanie systému súdnictva	140 114 376	141 044 697	141 038 362	100,00	
08R	Tvorba a implementácia politík	9 910 019	9 493 819	 9 539 973	100,49	
Programy spolu	150 047 630	150 561 751	150 601 374	100,03	

Personálne zabezpečenie civilnej časti rezortu

Rok 2009 bol z pohľadu personálneho zabezpečenia súdov náročný predovšetkým z dôvodu zrušenia vojenských súdov a presunu súdnej agendy týchto súdov vrátane sudcov a zamestnancov na civilné súdy. Taktiež sa rezort musel vysporiadať s potrebou vytvorenia ďalších voľných miest justičných čakateľov.

Rozpis počtu zamestnancov na rok 2009 bol, v porovnaní s rokom 2008, zvýšený o 15 miest pri výkone práce vo verejnom záujme (na základe rozpočtového opatrenia MF SR), ktoré boli určené pre Centrum právnej pomoci v súvislosti s azylovou agendou.

V priebehu roka 2009 boli na základe zákona č. 59/2009, ktorým sa mení a dopĺňa zákon č. 757/2004 Z. z. o súdoch a o zmene a doplnení zákona 
č. 517/2008 Z. z. a o zmene a doplnení niektorých zákonov s účinnosťou od 1. apríla 2009 zrušené vojenské súdy. V súvislosti so zrušením vojenských súdov sa zvýšil celkový plánovaný počet zamestnancov (na základe rozpočtového opatrenia MF SR) o 20 miest sudcov, 23 štátnych zamestnancov a 32 miest pri výkone práce vo verejnom záujme.

V nadväznosti na uvedené celkový záväzný (upravený) plánovaný počet zamestnaneckých miest na rok 2009 pre civilnú časť kapitoly Ministerstva spravodlivosti SR predstavoval 6 104 miest, z toho Ministerstvo spravodlivosti SR – ústredný orgán 333 miest (po zohľadnení presunu časti zamestnancov sekcie informatiky na príslušné krajské súdy od 1. januára 2009).
 
Zároveň v priebehu roka 2009 bolo na základe rozhodnutia vedenia MS SR vytvorených 67 voľných miest justičných čakateľov. Potreba vytvorenia voľných miest justičných čakateľov bola pokrytá z vnútorných zdrojov rezortu formou optimalizácie personálneho obsadenia súdov. 

Podľa stavu k 31. decembru 2009 evidenčný počet zamestnancov (vo fyzických osobách) civilnej časti kapitoly MS SR, predstavoval v skutočnosti celkom 5 877 zamestnancov.

Na neplnení celkového plánovaného (upraveného) počtu miest sa predovšetkým podieľala dlhodobá neprítomnosť zamestnancov (najmä z dôvodu čerpania materskej, resp. rodičovskej dovolenky, výkonu inej funkcie a inej dlhodobej neprítomnosti ako aj vysoká fluktuácia zamestnancov z dôvodu nízkeho finančného ohodnotenia). 

Zhodnotenie majetkovej pozície 

Civilná časť rezortu Ministerstva spravodlivosti Slovenskej republiky spravovala k 31. decembru 2009 dlhodobý hmotný majetok a dlhodobý nehmotný majetok v hodnote 85 645 275 €, z toho dlhodobý hmotný majetok predstavoval hodnotu 83 070 395 € a dlhodobý nehmotný majetok 2 574 880 €. Hodnota dlhodobého hmotného a nehmotného majetku sa v roku 2009 oproti roku 2008 zvýšila o 3 212 721 €. 

V roku 2009 prírastok dlhodobého majetku predstavujú predovšetkým stavebné úpravy a rekonštrukcie budov súdov a nákup výpočtovej techniky. 

Z dlhodobého hmotného majetku hodnota budov krajských a okresných súdov vrátane Ministerstva spravodlivosti Slovenskej republiky – ústredia, Inštitútu vzdelávania Ministerstva spravodlivosti Slovenskej republiky Omšenie, Špecializovaného trestného súdu, Justičnej akadémie v Pezinku, Centra právnej pomoci predstavuje sumu 64 163 131 €. Samostatné hnuteľné veci a súbory hnuteľných vecí 3 488 426 €, pozemky 4 102 686 € a dopravné prostriedky 423 093 €. 

Z dlhodobého nehmotného majetku najväčšiu hodnotu predstavuje software 2 010 482 €. 

Pohľadávky

Stav pohľadávok k 31.decembru 2009 predstavoval sumu 39 074 122 €, čo oproti roku 2008 predstavuje nárast o 5 260 736 €. Z toho podstatnú časť tvoria pohľadávky, ktoré vymáha Justičná pokladnica pri Krajskom súde v Bratislave. 

Justičná pokladnica ako centrum správy a vymáhania súdnych pohľadávok zo všetkých súdov Slovenskej republiky vykonáva svoju činnosť v súlade s ustanoveniami zákona č. 65/2001 Z. z. o správe a vymáhaní súdnych pohľadávok v znení neskorších predpisov. 

Najväčší podiel na celkovom objeme pohľadávok Justičnej pokladnice tvoria:

–	súdne poplatky – obchodné	12 163 436 €,
–	súdne poplatky – civilné	5 812 778 €, 
–	právne služby	7 528 672 €,
–	trovy trestného konania	6 289 905 €. 

Z Á V E R :

Hospodárenie civilnej časti kapitoly Ministerstva spravodlivosti SR sa v roku 2009 odvíjalo od výšky pridelených rozpočtových prostriedkov. V dôsledku viazania rozpočtových prostriedkov (zabezpečenie uznesenia vlády SR číslo 93 z 28. februára 2009 a uznesenia vlády SR číslo 460 zo 17. júna 2009) súdy SR a ostatné organizácie rezortu plánované výdavky v kategórii bežných prevádzkových výdavkov a v kategórii kapitálových výdavkov museli zredukovať na minimum. I napriek prijatým úsporným opatreniam z pridelených rozpočtových prostriedkov nebolo možné v roku zabezpečiť všetky úhrady výdavkov o čom svedčia neuhradené platby a faktúry v celkovej výške 10 935 995 €, ktoré zaťažili rozpočet roka 2010. V priebehu II. polroka 2009 a hlavne koncom roka 2009 v dôsledku nedostatku rozpočtových prostriedkov súdy SR prestali realizovať výdavky na súdne konanie (trovy advokátov zastupujúcich v trestnom konaní ex offo, znalcov za vykonané znalecké posudky, tlmočníkov a prekladateľov za poskytnuté služby, atď.). Neuhradili sa ani faktúry za poštové služby, energie, atď. V rámci bežných transferov na súdoch, z dôvodu nedostatku rozpočtových prostriedkov neboli realizované hlavne primerané finančné zadosťučinenia pri porušení základného práva na prerokovanie veci bez zbytočných prieťahov - Nálezy Ústavného súdu SR vo výške 215 785 € a na ministerstve – ústrednom orgáne odškodnenia osôb priznávané v zmysle platných predpisov vo výške 620 223 €.

Ministerstvo o zložitej ekonomickej situácii pravidelne informovalo Ministerstvo financií SR a súčasne predkladalo aj požiadavky na zvýšenie rozpočtových prostriedkov. O zložitom finančnom stave rezortu bol informovaný aj predseda vlády SR. I napriek snahe ministerstva rozpočtové prostriedky neboli civilnej časti kapitole pridelené. 

Krajský súd v Bratislave (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2009	Evidenčný počet
zamestnancov 
vo fyzických osobách k 31.12.2009	
Sudcovia	276	262	
Justiční čakatelia	19	19	
Zamestnanci	942	866	
Spolu	1 237	1 147	

Krajský súd v trnave (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2009	Evidenčný počet
zamestnancov 
vo fyzických osobách k 31.12.2009	
Sudcovia	115	113	
Justiční čakatelia	11	10	
Zamestnanci	408	381	
Spolu	534	504	

Krajský súd v trenčíne (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2009	Evidenčný počet
zamestnancov 
vo fyzických osobách k 31.12.2009	
Sudcovia	109	103	
Justiční čakatelia	12	11	
Zamestnanci	396	357	
Spolu	517	471	

Krajský súd v nitre (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2009	Evidenčný počet
zamestnancov 
vo fyzických osobách k 31.12.2009	
Sudcovia	123	119	
Justiční čakatelia	10	10	
Zamestnanci	408	380	
Spolu	541	509	

Krajský súd v žiline (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2009	Evidenčný počet
zamestnancov 
vo fyzických osobách k 31.12.2009	
Sudcovia	135	131	
Justiční čakatelia	18	17	
Zamestnanci	469	432	
Spolu	622	580	

Krajský súd v banskej bystrici (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2009	Evidenčný počet
zamestnancov 
vo fyzických osobách k 31.12.2009	
Sudcovia	166	161	
Justiční čakatelia	8	8	
Zamestnanci	586	547	
Spolu	760	716	

Krajský súd v prešove (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2009	Evidenčný počet
zamestnancov 
vo fyzických osobách k 31.12.2009	
Sudcovia	145	142	
Justiční čakatelia	13	13	
Zamestnanci	507	470	
Spolu	665	625	

Krajský súd v košiciach (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2009	Evidenčný počet
zamestnancov 
vo fyzických osobách k 31.12.2009	
Sudcovia	230	223	
Justiční čakatelia	18	18	
Zamestnanci	701	649	
Spolu	949	890	

ŠpeciALIZOVANÝ TRESTNÝ súd	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2009	Evidenčný počet
zamestnancov 
vo fyzických osobách k 31.12.2009	
Sudcovia	13	13	
Zamestnanci	39	34	
Spolu	52	47	

justičná akadémia 	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2009	Evidenčný počet
zamestnancov 
vo fyzických osobách k 31.12.2009	
Zamestnanci	33	33	
Spolu	33	33	

Ministerstvo spravodlivosti SR - ústredie	
Kategória	Údaje o dosiahnutej skutočnosti	
	Priemerný evidenčný prepočítaný stav zamestnancov
k 31.12.2009	Evidenčný počet
zamestnancov 
vo fyzických osobách k 31.12.2009	
Zamestnanci	261,5	269	
Spolu	261,5	269	

inštitút vzdelávania ms sr - omšenie	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2009	Evidenčný počet
zamestnancov 
vo fyzických osobách k 31.12.2009	
Zamestnanci	28	28	
Spolu	28	28	

centrum právnej pomoci 	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2009	Evidenčný počet
zamestnancov 
vo fyzických osobách k 31.12.2009	
Zamestnanci	58	58	
Spolu	58	58	

celkový počet zamestnancov rezortu ms sr	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2009	Evidenčný počet
zamestnancov 
vo fyzických osobách k 31.12.2009	
Súdy	5 877	5 489	
Inštitút, JA, CPP	119	119	
Spolu	5 996 	5 608